Rikunarita-ORG/Wikinium huggingface dataset:
# Атлант океан

Ук океан
**Атлант океан** — Черде Оожум океанның соонда ийи дугаар улуу. Соңгу талада Гренландия биле Исландия, чөөн талада Европа биле Африка, барыын талада Соңгу болгаш Мурнуу Америкалар, мурнуу талада Антарктида аразында чаттылып чыдар.

## Этимология

Океанның ады бир дугаар бистиң эрага чедир 5-ки векте бурунгу грек төөгүчү Геродоттуң ажылынга кирген. Ол болза мынча деп бижээн:

> Гераклдың чагылары-биле тургустунган далайны **Атландис** деп адаар.
>
>

Бо океанның ады Бурунгу Грецияда эң билдингир **Атланта** деп титанның адындан үнген.

## Хемчээлдер

Шөлү – 91,6 сая км², ооң улдуңун диптер иштинде далайлар тургузуп турар. Диптер эриин шаптап турар далайларның шөлү улуг эвес, океанның 1 %-зундан көвүдевес. Сугнуң хемчээлиниң делгеми 329,7 сая км³, ол дээрге делегей чергелиг океанның улдуңу. Ортумак ханызы — 3736 м, эң улуг ханызы — 8742 м (Пуэрто-Рико ховулу). Ортумак чыл дусчулу хөлү-биле 35 ‰. Атлант океан шыырак керттинген эрик шыйыглыг, оларны янзы-бүрү далайлар, ээтпектер эжелеп турар.

Грек мифологияда күчүлүг Атлас (Атланта) деп начынның адындан укталган.

## Дириг бойдус

|  |  |  |  |
| Көк кит Исландияның эриктери чанында
 | Коралл рифтери Иерро ортулуунда. Канар орутулуктары
 | Хаан пингвиннери Мурнуу Георгия ортулукта
  | Альбатрос Рио-де-Жанейро кыдыында |

## Дөзү

1. ...
# Соңгу Доштуг океан

Соңгу Доштуг океан
**Соңгу Доштуг океан** — Черниң шөлү-биле эң биче океаны, бүрүнү-биле соңгу чартык бөмбүрзекте турар, Евразия болгаш Соңгу Американың аразында.

Океанның шөлү 14,75 сая км², суунуң хемчээлиниң делгеми — 18,07 сая км³. Ортумак ханызы — 1225 м, эң улуг ханызы — 5527 м Гренлан далайда. Соңгу Доштуг океанның дүвүнүң кырының хөй кезиин шельф (45%-дан хөй) болгаш диптерниң суг алдында кыдыг черлери (70 % чедир) эжелеп турар. Океанны 3 улуг акваторияга чарар: Арктиктиг бассейн, Соңгу-Европейжи бассейн база Канад бассейн. Соңгу поляр төгериктиң иштинде турар болган төлээде, океанның төвүнде дош шывыг чылып, шимчеп-даа турар болза, бүдүн чыл дургузунда чаттылып чыдар.

|  |  |  |  |
| Соңгу эриинче көөрге Баффинниң Чери болгаш Клайд хем
  | Полярлыг дүн Рогачёво суурунда Новая Земляда
  | Шпицбергенде Лонгйир сумузу
  | Нортбрук орутулуктуң кыдыы. Франц-Иосиф Чериниң архипелагы |

Соңгу Доштуг океанны Данияның (Гренландия), Исландияның, Канаданың, Норвегияның, Россияның база АКШ-тың девискээрлери хүрээлеп турар.

|  |  |  |  |
| Кыжын Аляскада Полярлыг солаңгы
  | Соңгу полюс (вебкамерадан)
  | Эртем-шинчилел көшкүн станциязы «Северный полюс-37»
  | Гренландия чанында Далай меңгилери |
# Улуг-Хем

Улуг-Хем
Белдир
Красноярскы дужунда Улуг-Хемде ледоход
Красноярскыда Улуг-Хемни кежир көвүрүг
**Улуг-Хем** (Эрги түрк. (𐰚𐰢) Кем , хакас. *Ким суг*, эвенк. *Ионесси*, кет. *Хук*, селкуп. *Пӱӱл Тяас-қолд*, нен. *Енся’ ям’*, эскимос. *Энненайваам*, орус. *Енисей*) делегейниң эң улуг хемнериниң бирээзи. Эгезинден төнчүзүнге чедир чедир ооң суг оруунуң эң узун ниити хемчээли 5075 километр. Улуг-Хем бассейн шөлүнүң талазы-биле Обь хемниң соонда, Россияда ийиги черде, а делегейде чедиги черде турар.

Улуг-Хемниң солагай талакы эриинге Барыын Сибирьниң оргулааштары төнер, а оң талакы эриинден Чөөн Сибирьниң улуг тайгалары эгелээр. Ынчап кээрге, ол бойдустуң Сибирьде чайгаар бүткен кызыгаары болур. Ооң бажында, Тывада - тевелер, а төнчүзүнде, Соңгу Доштуг океанда, ак адыглар чурттап турар.

Күчү-күштүг Улуг-Хем чогум Кызыл хоорай кыдыында каттышкан черинден эгелээр. Ооң Тывада калбаа 100-тен 650 метр чедип турар. Океанче кирип чыдар уну 50 километр калбак.

Улуг-Хемниң унунда Саян-Шушенскиниң, Красноярскиниң суг шыгжамырлары бар. Саян-Шушенск ГЭС-ти, Майнск ГЭС-ти болгаш Красноярск ГЭС-ти ында туткан. Улуг-Хем - улуг суг оруу, ында хеме чорулгазы сайзыраан. Ооң эриинде Кызыл, Абакан, Красноярск, Дудинка дээш, өске-даа хоорайлар турар. Бо улуг хемни орус-тыва чогаалчылар, чурукчулар боттарының өлүм чок ажылдарында катап-катап алгап ырлаан болгаш чураан.

## Дөзү

1. Дарбаа Ю.К. "Тыва дугайында 99 айтырыгга харыылар"